Lon Nol

Lon Nol (khmeeri keeles លន់ នល់, ka លន់ ណុល; 13. november 1913 – 17. november 1985) oli Kambodža poliitik ja sõjaväelane.

Lon Nol oli pärit khmeeri-hiina segaperekonnast. Ta lõpetas Saigonis prantsuskeelse lütseumi ja Kambodža Kuningliku Sõjaväeakadeemia. 1937. aastal astus ta Prantsuse koloniaaladministratsiooni teenistusse. 1946. aastal sai ta Krâchéhi provintsi kuberneriks. 1940. aastate lõpust alates osales ta poliitikas, toetades Kambodža iseseisvumist. 1952. asus ta Kambodža teenistusse, 1955. aastal sai ta armee staabiülemaks ja 1960. aastal ülemjuhatajaks.Lon Nol Biography The Famous People

Lon Nol korraldas 1970. aasta märtsis riigipöörde, kõrvaldades võimult Norodom Sihanouki.Andrew Nachemson:Remembering Cambodia’s 1970 Coup The Diplomat, 20. märts 2020

Enne Phnom Penhi langemist Punaste khmeeride kätte põgenes Lon Nol 1975. aasta aprillis Indoneesia kaudu Ameerika Ühendriikidesse.

 Viited 

Kategooria:Kambodža poliitikud
Kategooria:Kaitseministrid
Kategooria:Sündinud 1913
Kategooria:Surnud 1985